Авар мац1 5 класс

Дарсил тема.Предметияб ц1ар ва гьелъул грамматикиял г1аламатал

Дарсил мурадал:

1. Лъай кьеялъул:

Предметияб ц1ар ва гьелъул грамматикиял г1аламатазул х1акъалъулъ лъималазда бичч1изаби

Щив? щий? щиб? щал? абурал суалазе жаваблъун рачIунел рагIабаз

предмет бихьизабулеблъи ва гьел рагIаби предметалъул цIарал кколеллъи

бичIчIизаби.

2. Лъай цебет1еялъул:

 Калам, пикру, к1вар ва берзул ц1одорлъи цебет1ей;

3. Тарбия кьеялъул:

Цоцалъ рекъон х1алт1изе ругьун гьари;

Берцин ва бац1ц1адхъваялде куцай.

Дарсил тайпа: г1адатияб, ц1ияб тема малъиялъул.

Дарсил алатал: т1ехь, дарсил презентация,

предметазул суратал, карточкаби, , маг1арул бакънал,

Дарсида х1алт1изарулел къаг1идаби: цадахъ рекъон, жалго жидедаго ч1ун,

къокъабиккун.

Дарсил ин:

I. Авалияб г1уц1и. Лъимал дарсиде х1адури.

Берцинаб маг1арул бакъаналъул гьаркьихъе лъимал классалде рач1ина.

-Ассаламу г1алайкум!

Саламалъул берцинлъи!

Гьимулаго кьолелъул,

Унго гьелъул гьуинлъи!

Къечарасе лъим г1адаб

Риидал гьогьен г1адаб,

Рокьи загьир гьабулеб,

Ассаламу г1алайкум!

-Лъик1 щварал, дир г1исинал маг1арулал, жакъаги рахьдал мац1алъул

гъанситоялъухъе! Лъик1 щварал х1икматаб авар каламалъул улкаялде!

Г1одор ч1а. Нужер гьимиялъги гьуинаб саламалъги бакъги кунч1ана классги

гвангъана.

Дир хьулги буго дарсил ахиралде щвезег1ан ,гьаб бакъ гьимун хут1илин пашманлъиларин

Дарсиде гъира базаби:Кинаб рек1ел х1алгун рач1арал нуж дарсиде?

Лъимал,нужее жакъасеб авар мац1алъул дарс кинаб бук1ине бокьилеб?

Лъималаз г1ага-шагарго гьадинал жавабал кьела:пайда бугеб, ургъизе т1амулеб,ц1али лъик1лъизабулеб, маг1арул мац1 бокьизабулеб.

Гьединаб пайдаяб дарс лъугьине ккани лъимал кинал рук1ине колел дарсида?

Г1адлу ц1унулел,тарбия бугел.ах1доларел.ургъулел,квер борхун гурого жаваб кьоларел.

Слайд:Къо-моц1 хъвала

II. Рокъобе кьураб х1алт1ул хал гьаби. Бицеха, гъоркь дарсида

нужее рокъобе щиб кьун бук1араб?

Х1алт1и( киназего) ва– Хасалихълъиялъул х1акъалъулъ гьит1инабго хабар хъвазе.(бокьаразе)

- Лъицаха хъвараб сочинение? Лъие бокьун бугеб гьеб ц1ализе доскаялде

рахъине? Лъимал жидецаго хъварал сочинениял ц1ализе рахъинарила.

Къиматал лъела. Сочинениял лъималазул творческияб бок1оналда рала.

Хасалихъе ахикь гьарулел х1алт1абазул бицина, гьел киналго хаслихъе ахикьа хуриса рак1арулел гьезие суал лъела,предмет бук1ин бич1ч1изабила (восп. Момент,)

ЛЪИМАЛ Ц1ИЯБ ДАРСИДЕ рачина.

V. Ц1ияб дарсида т1ад х1алт1и. Дарсил тема ва мурадал рицин.

Слайд:

Гьел киналго раг1абаз щиб бихьизабулеб, лъимал?

- Предмет.

- Сундул х1акъалъулъдайха нилъеца жакъасеб дарсида бицине бугеб?

-Предметазул.

- Бит1ун буго. Нилъеда жакъасеб дарсида лъазе буго предметал кинал суалазе

жаваблъун рач1унелали. Гьел предметал рихьизарулел рагIабаз нилъер

каламалъулъ тIубалеб хъулухъалъул. Гьединго гьел рагIаби предметалъул

цIарал кколеллъи. Ругьунлъизе руго, Бичас биччани, предметал нилъерго

каламалъулъ бит1ун х1алт1изаризе ва гьезие данде кколел суалал бит1ун

лъезе.

3 Фронталияб ц1ех-рех (каламалъул бут1аби)

Т1ехьгун х1алт1и (читают правило)

Щал рихьулел ругел нужеда суратазда? Ц1алдохъабазул

жавабазухъ г1енеккила.

Слайд: ЦIалдохъабаз суратазда рихьулел предметазул

цIарал абула . Экраналда цо-цоккун суратазул ц1арал хъван

рихьизарила.

К1удада, вас, к1одоэбел, яс, гьой, ци, микки, ц1унц1ра, г1ащт1и, ц1алдохъаби,

т1анч1и, кварт1а.

-Гьанже гьел раг1аби, Щив? Щий? Щиб? Щал? абурал суалалги цере лъун,

Хъвай. -Суратазухъ цоги нухалъ лъик1го балагье ва суалазда рекъон раг1аби, х1уби гьабун хъвай.

Слайд.

. Лъималаз раг1аби хъвала тетрадазда.

. Бице, щай нужер лъугьарал чанго къокъа раг1абазул? Щиб

бат1алъиха, лъимал, гьел раг1абазда гьоркьоб бугеб? Щибаб рагIуда цебе

батIи-батIияб суал лъезе ккеялъул цIалдохъабаз бицуна. (Щив? абураб суал

лъола чиясул жинсалъул гIадамазе. Щий? лъола чIужуялъул жинсалъул

гIадамазе. Щиб? лъола, гIадамал хутIизегIан, рухI бугелги гьечIелги

предметазе.

Х1асил: Предметияб ц1аралъул буго чиясул, ч1ужуялъул.гьоркьохъеб жинс

-Ц1алдохъаби, т1анч1и.

-Щай гьел раг1аби цониги х1убиялде ккеч1ел?

-Щайгурелъул, гьезде гьаб лъабабго суалалъул цонигияб данде кколаро.

-Кинаб суал лъолеб гьел раг1абазе?

-Щал?

-Кинал раг1абазе лъолеб гьеб суал?

Х1асил: Предметияб ц1аралъул бук1уна цолъул ва г1емерлъул форма.

- Щал? лъола цо чанго яги гIемерал предметазе. Гьеб кола нилъер г1емерлъул форма.

Нилъеда лъанаха, лъимал ,предметияб ц1аралъул чиясул .ч1ужуялъул ва гьоркьохъеб жинс, цолъул ва г1емерлъул форма.

Гьанже, лъимал,цойги к1вар бугеб иш буго нилъеца гьабизе ккун. К1удияб Предметияб ц1аралъул улкаялда ккун буго ц1акъ рекъеч1еб иш . Кидаго цадахъ рук1унел 4 вацасда гьоркьоб ккун буго даг1ба-къец.

Г1енеккилинха,лъимал,гьазул даг1ба-къецалъухъ. Гьезие кумек гьабизе ккани нилъеда лъазе кола щал гьел вацал,ва гьезул суалал.Г1енеккила вацазуХъ:

Аслияб жо дун буго Дун гьеч1ебани дуца

Дир суалалги руго Щиб гьабизе бук1араб?

Дицалъидал бицунеб «Лъица? Т1ахьац1алилел?

Предмет «Щив?» «Щий?» Щиб» «Щал?»али «Сунца? Лъимал, лъай

Кьелеб?

Гьебни бит1араб буго, Киг1ан къацанданиги

Амма дир суал буго: дилъе нуж рахунаро

Гьал ц1одорал лъимал «Лъил?» «Лъие?»лъималрокьулел?

Каранда к1ут1и «Сундул?» «Сундуе ?» рохел бугеб?

Щал падежалха гьал?

Чан падеж бугеб авар мац1алда? Чан бугеб бак1алъул?

Гьанже нужеца гъалат1 биччач1ого г1адатал падежазде сверизаре гьал раг1аби:

Эбел, ц1алдохъаби.(хал гьабила х1алт1абазул)

Гьалеха, лъимал цадахъ рекъон нилъеца рекъел гьабуна г1адатал падежазда гьоркьоб.

Гьале рекъон х1алт1улел руго нилъ.

Групповая работа

Гьанже гьаб х1алт1и буго рекъон къокъабиккун х1алт1улеб

Лъимал лъабго группаялде рикьила,ва гьезухъе кьела церего х1адурарал раг1икъот1ал ва гьел къот1елазда лъезе колел раг1аби рихьизарулел суратал

Суратазда рекъон лъималаз ц1ела раг1икъот1, заманги ц1ан. Цебе лъуг1араб командаялъе 5 бал лъела.

Гьаб буго г1адатияб гуреб раг1икъот1. Дандекколел суратал лъун ц1езе кола. Кинаб къокъаялъ бит1ун ва хех гьабурабали гьел бергьунги рук1ина.

Раг1аби: пер, Г1ужрукъ, бел, солдат, гама,эбел,торг1о.

Гьал нужеца къот1елазда жанир лъурал раг1аби кина-кинал суалазе жаваблъун рач1унел?

-Щив? Щий? Щиб? Щал?

-Гьел раг1абаз щиб бихьизабулеб?

-Предмет.

- Предметазул ц1арал. Предметазул х1акъалъулъ кеч1 ц1але.

Ц1алдохъабаз рик1к1ина кеч1 к1и-к1и мухъ ккун :

ГIадамал ва тIугьдул, гIачигун бачал,

Чуялги хIамулги ккола предметал.

Шагьарал, росаби, гIорал, ралъадал,

Ясалги васалги ккола предметал

.

МугIрулги, щобалги, накIкIал, хьухьалги,

ГанчIалги, чIоралги ккола предметал,

Квералги хIатIалги, килщал, малъалги,

Бералги гIундулги ккола предметал.

Рукъзалги, къадалги къалмал, тIахьалги,

Рохьалги хIоралги ккола предметал….

VI. Х1ухьбахъиялъул лах1зат. Физминутка «Ай лазал ,вай лазат».

7 .Диференцированные карточки

VII1. Дарсил х1асил. Рефлексия.

-Бокьанищ нужее дарс?

-Бищунго щиб бокьараб?

-Щиб зах1малъараб?

-Щиб лъараб ц1ияб жо дарсида?

-Щванищ нилъ дарсил мурадалде?

Нужеда кин гьеб лъан бугебали балагьилаха дица гьабсаг1ат.

- Кинал предметазе лъолел суалал щив?

- Кинал предметазе лъолел суалал щий?

- Кинал предметазе лъолел суалал щиб?

- Кинал предметазе лъолел суалал щал?

- Авар мац1алда чан падеж бугеб?

.Предметияб ц1ар сунда абулеб?.

VIII (9). Рокъобе х1алт1и:

-Баркала, Къо-мех лъик1!

(дарс х1адур гьабулаго пайда босана С. Мухумаевалъул материаладаса)

Кахибская средняя общеобразовательная школа

**Составила учительница родного**

**языка и литературы**

**Магомедова Рисалат Р.**

Октябрь 2020 год.